שמונה מבטים על אומי

שמונה מבטים על אומי (ביפנית: 近江八景) הם יצירות אמנות יפניות המתארות נופים מסורתיים של מחוז אומי, כיום מחוז שיגה.

איורי המבטים על אומי נעשו בהשראת "שמונת הנופים של שיאושיאנג" בסין, אשר צוירו לראשונה במאה ה-11 והובאו ליפן במאות ה-14-15. הנושא שימש לאחר מכן לתיאור מחוז אומי בשירה של הנסיך קונואה מסאיה ובנו, הנסיך היסאמיצ'י, במאות ה-15–16. שמונת המבטים על אומי הפכו לאחר מכן לנושא פופולרי אצל אמני אוקיו-אה כמו סוזוקי הארונובו, קצושיקה הוקוסאי והירושיגה

הירושיגה עצמו צייר לא פחות מ-14 גרסאות לסדרה זו. הארנובו צייר מלבד הגרסה הרגילה בפורמט האשירה-אה גם גרסה פארודית מתוחכמת וארוטית בשם "שמונה מבטים על הטרקלין". קוניסאדה יצר גם כן גרסאות שונות למבטים על אומי בהם שילב על פי פרשנותו שחקנים ודמויות בסגנון יאקושה-אה. אחת הסדרות נקראת שמונת הגיבורים של אומי. סדרה אחרת נעשתה באופן יצא דופן בפורמט טריפטיכון.

 שמונה נקודות המבט 
כל הנופים ממוקמים בקצה הדרומי של אגם ביווה.
 מפרשיות חוזרות ביאבאסה (), יאבאסה הוא נמל ישן בצד המזרחי של האגם. ליד דרך הטוקאידו, הוא שימש כקיצור דרך לאוטסו בסירה.
 זוהר ערב בסטה () – הגשר הסיני בסטה הוא הגשר הארוך שחצה את נהר סטה כחלק מתוואי הטוקאידו. ברקע נראה הר מיקאמי, המכונה "פוג'י של אומי". גובהו קצת יותר מ-400 מטרים, אך אכן נראה היטב.
 ירח סתיו באישיאמה () מקדש אישיאמה שכן על צלע גבעה ליד נהר סטה. הוא קיבל את שמו מהסלעים המוזרים עליהם הוא בנוי.
 רוח נקייה באוואזו () אוואזו ידועה בזכות יער האורן שלה. בכמה מהתמונות ניתן לראות את טירת זזה שפורקה בתקופת מייג'י.
 פעמון ערב במיידרה (), מקדש מיידרה נבנה במאה ה-8. הפעמון שלו הוא אחד מ"שלושת הפעמונים של יפן".
 גשם בערב בקראסאקי (), מקדש קראסאקי.
 אווזי בר חוזרים הביתה בקאטדה (), לא בכל התמונות נראים אווזים אך נראה המקדש אוקימידו. החלק הראשון של השם uki זהה לזה של Ukiyo-e, שפירושו צף. פירוש המילה מידו הוא מקדש. מכיוון המקדש מנותק מגדת המים ומחובר אליו באמצעות גשר.
 שלג בערב בהירה (), הרי הירה בצד המערבי של האגם הידועים בחורף קשה שלהם.

 שמונה מבטים על אומי מאת הארונובו (בערך 1760) 

 שמונה מבטים על אומי מאת הירושיגה (1834-35) 

 שמונה מבטים על אומי - שמונת הגיבורים של אומי מאת קוניסאדה (1858) 

 שמונה מבטים על אומי מאת הוקוסאי (1804–1810) 

 ראו גם 
 36 מבטים על הר פוג'י (הירושיגה)
 36 מבטים על הר פוג'י (הוקוסאי)
 53 התחנות של טוקאידו
 מאה מבטים על אדו

 קישורים חיצוניים 

 שמונה מבטים על אומי באתר Hiroshige.org

 הערות שוליים 

קטגוריה:אוקיו-אה: יצירות